Document ID: /roh_data/filtered/fineweb-2-filterrobots_roh.jsonl.gz/14443

In’emna suenter ch’il schef dal concern d’autos da Volkwagen, Martin Winterkorn è sa retratg pervia dal scandal da svapur, datti ussa era concretas consequenzas per ils collavuraturs.
Uschia ha VW per exempel decidì da producir pli paucs motors a Salzgitter, in dals pli gronds lieus da producziun da motors. Radund 7’000 collavuraturs fabritgeschan là di per di radund 7’100 motors.
Stop d‘engaschament
Dentant era las interpresas affiliadas da VW èn pertutgadas. Uschia na vul la «Volkswagen Financial Services» betg pli emploiar collavuraturs enfin la fin dal onn.
Il scandal da svapur pertutga radund 11 milliuns autos sin l’entir mund, ha communitgà VW. Il concern d’autos n’ha dentant anc betg communitgà exact tge models ch’en pertutgads, cura che las midadas vegnan fatgas e quant che quellas vegnan a custar.
RR novitads 17:00